|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 16-10-2021 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ | | |  |  |
| --------------------------- | | |  |  |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | ΠροςΤον κ. Πρόεδρο και τα μέλη της Επιτροπής Ποιότητας Ζωής |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 2109416154 |  |
| Πληροφορίες | : |  |  |

ΘΕΜΑ …… : «’Άρση αναγκαστικής απαλλοτρίωσης στην ιδιοκτησία Κ…… Α….., Μ….. Α…., Ε……. Α….., Γ…… Κ….., Μ…… Κ….. και Α……. Μ…… μεταξύ των Ο.Τ. 201, 196, 195, 194 & 202 της Δ.Κ. Μοσχάτου του Δήμου Μοσχάτου –Ταύρου, σε συμμόρφωση της Α6978/2017 Απόφασης του Διοικητικού Πρωτοδικείου Πειραιά και τροποποίηση του ρυμοτομικού σχεδίου».

Σας υποβάλλουμε την υπ΄ αριθ. 22121/20-11-19 αίτηση της κ. Σ….. Μ….., για την ιδιοκτησία των κ.κ. Κ…… Α……., Μ….. Α….., Ε…… Α……, Γ……. Κ……, Μ… Κ…… και Α…… Μ……, συνιδιοκτητών ακινήτου μεταξύ των ΟΤ 201-196-195-194-202 της Δ.Κ. Μοσχάτου του Δήμου Μοσχάτου- Ταύρου που αφορά τη διαδικασία τροποποίησης του ρυμοτομικού σχεδίου μεταξύ των ΟΤ 201-196-195-194-202 της Δ.Κ. Μοσχάτου του Δήμου Μοσχάτου- Ταύρου, λόγω άρσης αναγκαστικής απαλλοτρίωσης, σε συμμόρφωση προς την Α6978/2017 απόφαση του Διοικητικού Πρωτοδικείου Πειραιά, σε συνδυασμό με την Α2126/2018 διορθωτική απόφαση του ίδιου δικαστηρίου, και σας γνωρίζουμε τα εξής :

Οι ιδιοκτήτες του ακινήτου μεταξύ των ΟΤ 201-196-195-194-202 της Δ.Κ. Μοσχάτου του Δήμου Μοσχάτου- Ταύρου, σύμφωνα με τις διατάξεις του Ν. 4315/2014, με την υπ’ αριθ. 22121/20-11-19 αίτηση, ζητούν την τροποποίηση του εγκεκριμένου ρυμοτομικού σχεδίου, προκειμένου το ακίνητό τους να καταστεί οικοδομήσιμο, προσκομίζοντας τα στοιχεία που απαιτούνται, σύμφωνα με την παράγραφο 2 του άρθρου 3 του Ν. 4315/2014 (ΦΕΚ 269Α/2014), καθώς και τοπογραφικό διάγραμμα με πρόταση τροποποίησης του εγκεκριμένου ρυμοτομικού σχεδίου.

ΙΣΤΟΡΙΚΟ

- Με το από 12-01-34 Δ/γμα (ΦΕΚ14Α΄/15-01-34) «περί επεκτάσεως του σχεδίου Προαστείου Μοσχάτου» προβλέπεται η δημιουργία ευρέως κοινόχρηστου χώρου μεταξύ των Ο.Τ. 201,196,195,194 και 202 (όπως φαίνεται στο συνημμένο απόσπασμα του εγκεκριμένου ρυμοτομικού σχεδίου).

- Στον κοινόχρηστο χώρο μεταξύ των Ο.Τ. 201,196,195,194 και 202, εμπεριέχεται η εν λόγω ιδιοκτησία στην οποία λειτουργεί επιχείρηση μεταφορών και αποθήκευσης από το 1972, σε ισόγειο κτίριο που προϋφίσταται του 1983 (οικοδομικές άδειες ανέγερσης 325/1972 και αναθεώρησης 59/1972) και μια ακόμη ιδιοκτησία των κ.κ. Α…….. Γ……. και Ε….. Ν…...

- Στη θέση αυτή (μεταξύ των Ο.Τ. 201,196,195,194 και 202), διανοίχτηκαν και διαμορφώθηκαν οι περιμετρικοί δρόμοι σε όλο τους το πλάτος, δεν έχει όμως συντελεστεί η απαλλοτρίωση, η οποία επιβλήθηκε με την έγκριση του σχεδίου στην έκταση που βρίσκεται εντός του περιγράμματος του κοινόχρηστου χώρου.

- Μετά από αίτηση των κ.κ. Κ….. Α….., Μ…. Α….., Ε….. Α…., Θ…. Κ…., Α….. Μ….., συνιδιοκτητών ακινήτου που εμπεριέχεται στον προαναφερόμενο χώρο , εκδόθηκε η Α6978/2017 Απόφαση του Διοικητικού Πρωτοδικείου Πειραιά, η οποία ακυρώνει την άρνηση της Διοίκησης να άρει την αναγκαστική απαλλοτρίωση που επιβλήθηκε στο τμήμα του ακινήτου τους, επιφανείας 1130 τ.μ., με το από 12-01-34 Δ/γμα (ΦΕΚ 14Α΄/34) για δημιουργία ευρέως κοινόχρηστου χώρου.

- Στον ίδιο κοινόχρηστο χώρο έχει εκδοθεί η με αρ. 1054/2000 του Ε΄ Τμήματος του ΣτΕ, με την οποία το δικαστήριο ομοίως ακύρωσε ανάλογη άρνηση της Διοίκησης να άρει την αναγκαστική απαλλοτρίωση, σε όμορο προς το παραπάνω ρυμοτομούμενο ακίνητο εμβαδού 190,91τμ συνιδιοκτησίας των Α….. Γ….. και Ε…. Ν…. και ανέπεμψε την υπόθεση στη Διοίκηση προκειμένου να προβεί στην ανάλογη τροποποίηση του εγκεκριμένου Ρυμοτομικού Σχεδίου στον ίδιο κοινόχρηστο χώρο.

- Για τα δυο παραπάνω περιγραφέντα ακίνητα ,έχει γίνει προσδιορισμός και αναγνώριση των ορίων μεταξύ των συνιδιοκτητών, όπως προκύπτει από το τοπογραφικό διάγραμμα του Αγρ. Τοπογράφου Μηχ/κού Ν…… Γ….. συνταχθέν το Μάρτιο του 2019 το οποίο έχει κατατεθεί με την ανωτέρω αίτηση.

- Για άρση της επιβληθείσας απαλλοτρίωσης στο ακίνητο ιδιοκτησίας κ.κ. Γ…. Α…. & Ν…. Ε…., το οποίο βρίσκεται στο παραδοσιακό τμήμα του ιστορικού άξονα της οδού Πειραιώς (ΦΕΚ 510 Δ’/96) μεταξύ των Ο.Τ. 210 , 196 , 195 , 194 & 202, επί των οδών Αράχθου & Αδριανουπόλεως στο Δήμο Μοσχάτου, σχετικός φάκελος έχει διαβιβαστεί στο τμήμα Παραδοσιακών της Δ/νσης Πολεοδ. Σχεδιασμού του ΥΠΕΧΩΔΕ λόγω αρμοδιότητας. Με το υπ’ αριθ. 21538/21-05-08 έγγραφο του ΥΠΕΧΩΔΕ προς τους ιδιοκτήτες για συμπλήρωση του σχετικού φακέλου περί τροποποίησης του σχεδίου, το οποίο κοινοποιήθηκε και στο Δήμο Μοσχάτου, προκειμένου με απόφαση του Δημοτικού Συμβουλίου, να αποφασίσει για τα εξής :

* εάν υπάρχει πολεοδομική αναγκαιότητα διατήρησης του χώρου κληρονόμων Ν…… ως κοινόχρηστου
* εάν υπάρχει πρόθεση και δυνατότητα να αποζημιώσει άμεσα τους φερόμενους ιδιοκτήτες με την προσήκουσα αποζημίωση (βάσει στοιχείων αντικειμενικών αξιών της αρμόδιας ΔΟΥ).

Σε θετική περίπτωση, θα πρέπει να μεριμνήσει να εγγραφεί στον δημοτικό προϋπολογισμό, και μάλιστα σε εξειδικευμένο κονδύλιο που θα αφορά μόνο την περίπτωση αυτή, η απαιτούμενη δαπάνη αποζημίωσης, αναφέροντας συγκεκριμένα και το ύψος του ποσού καθώς και την επιφάνεια της ιδιοκτησίας και σε αρνητική περίπτωση, θα πρέπει να αιτιολογείται η πραγματική αδυναμία εξεύρεσης χρημάτων για την απόκτηση του συγκεκριμένου χώρου (το με αρ.215/06 πρακτικό ΣΤΕ).

Επίσης να βεβαιώσει ότι η υπ΄όψη ιδιοκτησία δεν έχει αποδοθεί σε κοινή χρήση κατά τις διατάξεις του άρθρου 28 του Ν. 1337/83.

- Υποβλήθηκε από τις κ.κ. Γ….. Α…. και Ν…. Ε….. η εξώδικη δήλωση 15415/17-9-2018, με την οποία ζητείται να συμμορφωθούμε άμεσα στην 1054/2000 απόφαση του ΣτΕ, ήτοι όπως :

α. Προβούμε στην άμεση άρση δέσμευσης της ιδιοκτησίας τους με την υποβολή πρότασης για την τροποποίηση του ρυμοτομικού σχεδίου ή

β. Στη συντέλεση της απαλλοτρίωσης και την άμεση αποζημίωσή τους με τη νόμιμη διαδικασία ή

γ. Στην απευθείας εξαγορά κατ’ άρθρα 186 και 191 ΚΔΚ.

Το Δ.Σ του Δήμου Μοσχάτου – Ταύρου για το συγκεκριμένο θέμα έχει λάβει τις παρακάτω αποφάσεις:

* με την αρ. 18/11.02.2019 Απόφαση, με την οποία αποφασίστηκε

*«****Α) Γνωμοδοτεί****, σε συμμόρφωση και προς την 1054/2000 απόφαση του Συμβουλίου της Επικρατείας την άρση της δέσμευσης για απαλλοτρίωση (για δημιουργία ευρέως κοινόχρηστου χώρου) του ακινήτου ιδιοκτησίας κληρονόμων Ν…, που βρίσκεται μεταξύ των Ο.Τ 201,196,195 & 202 της Δημοτικής Ενότητας (Κοινότητας) Μοσχάτου του Δήμου Μοσχάτου – Ταύρου, όπως αυτό περιγράφεται στην παραπάνω δικαστική απόφαση, με τροποποίηση του εγκεκριμένου ρυμοτομικού σχεδίου και αποχαρακτηρισμό του ακινήτου αυτού.*

***Β) Την εξέταση*** *της περίπτωσης της απευθείας αγοράς, κατ΄άρθρο 186 ΚΔΚ, του παραπάνω ακινήτου στο πλαίσιο αναβάθμισης της περιοχής, σε τιμή συμφέρουσα για το Δήμο, σύμφωνα και με την πρόταση των συνιδιοκτητριών, εφόσον προσκομιστούν από αυτές τα απαιτούμενα στοιχεία και σχετική πράξη αναγνώρισης ορίων του ακινήτου αυτού.»*

* με την αρ. 152/22.04.2019 Απόφαση, με την οποία αποφασίστηκε η βούληση του Δήμου για την απευθείας αγορά ακινήτου επιφάνειας 190,91τμ, το οποίο βρίσκεται στον ευρύ κοινόχρηστο χώρο μεταξύ των Ο.Τ. 201,196,195,194 και 202 της Δ.Κ. Μοσχάτου του Δήμου Μοσχάτου- Ταύρου ιδιοκτησίας Α…... Γ….. & Ε…. Ν….. στα πλαίσια αναβάθμισης της περιοχής υπό την προϋπόθεση ότι θα υπάρξει συμφωνία των δυο συμβαλλόμενων μερών, σε τιμή συμφέρουσα για το Δήμο.
* με την αρ. 108/20.10.2021 Απόφαση, με την οποία αποφασίστηκε να αποσύρει την βούληση του Δήμου για την απευθείας αγορά ακινήτου επιφάνειας 190,91τ.μ, το οποίο βρίσκεται στον ευρύ κοινόχρηστο χώρο μεταξύ των Ο.Τ. 201,196,195,194 και 202 της Δ.Κ. Μοσχάτου του Δήμου Μοσχάτου- Ταύρου ιδιοκτησίας Α….. Γ…. & Ε….. Ν…. λαμβάνοντας υπόψη το γεγονός ότι η συγκεκριμένη ιδιοκτησία αποτελεί συνέχεια όμορης ιδιοκτησίας έκτασης 1130,00τ.μ. για την οποία έχει εκδοθεί η υπ΄αριθμ. Α6978/2017 απόφαση του Διοικητικού Πρωτοδικείου Πειραιά, περί άρσης απαλλοτρίωσής της και επιπλέον από μόνη της ως έκταση είναι μη άρτια και μη οικοδομήσιμη, η οποία δεν δύναται να αξιοποιηθεί ως οικοδομήσιμη, και είναι πολύ μικρή για την κάλυψη των αναγκών της περιοχής.

Οι αιτούντες έχουν καταθέσει την παρακάτω πρόταση τροποποίησης του ρυμοτομικού σχεδίου, όπως αυτή περιγράφεται αναλυτικά στο τοπογραφικό διάγραμμα «τροποποίησης Κ.Χ. εγκεκριμένου ρυμοτομικού σχεδίου στο ΒΙΠΑ-ΒΙΟΠΑ του Δήμου Μοσχάτου- Ταύρου μετά από δικαστική άρση απαλλοτρίωσης», κλίμακας 1:500 του Αγρον. Τοπόγράφου Μηχανικού Ν…… Γ….. και αναπτύσσεται στην Τεχνική Έκθεση που την συνοδεύει:

1. Την άρση της ρυμοτομικής απαλλοτρίωσης και τον αποχαρακτηρισμό τμήματος του κοινόχρηστου χώρου, επιφάνειας 1035.5τμ ( ιδιοκτησίας Κ…… Α…., Μ…… Α…., Ε…. Α…., Θ….., χήρας Σ…. Α…. και Α…. συζύγου Γ…. Μ…..), με τη δημιουργία νέου Ο.Τ.
2. Την άρση της ρυμοτομικής απαλλοτρίωσης και τον επαναχαρακτηρισμό τμήματος του κοινόχρηστου χώρου, επιφάνειας 287,04τμ (ιδιοκτησίας των Μ. Ν….. , Ε. Ν….. και Ε. Γ….. – Ν…..), με τη δημιουργία νέου υπαίθριου χώρου στάθμευσης.
3. Τον καθορισμό των τμημάτων με στοιχεία Ε(Α2ΒΑ) + Ε(Γ3ΔΓ) + Ε(1ΖΕ41) = 12,045 + 12,045 + 70,41 = 94.5τμ συνολικού εμβαδού ως εισφοράς γης σύμφωνα με την παρ. 2 β του άρθρου 20 του ν.2508/1997 , όπως ισχύει.
4. Τον καθορισμό των επιτρεπόμενων χρήσεων γης στο νέο Ο.Τ σύμφωνα με το άρθρο 8 του ισχύοντος σήμερα Π.Δ 59/2018, με εξαίρεση τις εγκαταστάσεις επεξεργασίας κρεάτων και συγκεκριμένα των

* (1) Κατοικία για προσωπικό ασφαλείας των εγκαταστάσεων.
* (2) Κοινωνική πρόνοια.
* (4.1) Μικρές αθλητικές εγκαταστάσεις (κατηγορίες Α1,Α2, Β1, Δ, Ε1).
* (9) Χώροι συνάθροισης κοινού.
* (10) Εμπόριο και παροχή προσωπικών υπηρεσιών. Επιτρέπονται μόνο Καταστήματα παροχής προσωπικών υπηρεσιών (10.2) Πολυκαταστήματα (10.4), Εγκαταστάσεις εμπορικών εκθέσεων - εκθεσιακά κέντρα (10.6).
* (11) Γραφεία/ Κέντρα έρευνας/ Θερμοκοιτίδες επιχειρήσεων.
* (12) Εστίαση.
* (13) Αναψυκτήρια.
* (18) Πλυντήρια-λιπαντήρια αυτοκινήτων
* (19) Συνεργεία επισκευής και συντήρησης οχημάτων χωρίς περιορισμό είδους και βάρους, μηχανημάτων έργων (Σ.Ε.Μ.Ε.) και αγροτικών μηχανημάτων.
* (20) Αποθήκες (χαμηλής και μέσης όχλησης).
* (21) Εγκαταστάσεις Εφοδιαστικής.
* (22) Επαγγελματικά εργαστήρια.
* (23) Βιοτεχνικές και βιομηχανικές εγκαταστάσεις
* (27) Κέντρα τεχνικού ελέγχου οχημάτων (Κ.Τ.Ε.Ο. - Ι.Κ.Τ.Ε.Ο.)
* (29) Εγκαταστάσεις ανακύκλωσης συσκευασιών και υλικών
* (30) Πράσινα Σημεία.
* (32) Χώρος επεξεργασίας και διάθεσης λυμάτων
* (34)Εγκαταστάσεις ΑΠΕ.
* (37) Εγκαταστάσεις οχημάτων τέλους κύκλου ζωής .
* (39) Κέντρα Αποτέφρωσης Νεκρών (Κ.Α.Ν.) και Οστών

Οι πιο πάνω με κωδικό (2), (4.1), (9), (12) και (26) χρήσεις, επιτρέπονται με την προϋπόθεση ότι αποτελούν τμήμα των βιομηχανικών/βιοτεχνικών εγκαταστάσεων ή εξυπηρετούν τις ανάγκες των εργαζομένων σε αυτές. Οι χρήσεις αυτές δεν επιτρέπεται να υπερβαίνουν το 30% της συνολικής έκτασης των γηπέδων του υποδοχέα. Στο παραπάνω ποσοστό συμπεριλαμβάνονται και οι υπόλοιπες χρήσεις του τριτογενούς τομέα.

1. Ισχύει ο Σ.Δ της περιοχής 1,0
2. Ως προς τους λοιπούς όρους δόμησης εφαρμόζονται οι διατάξεις του ν.4067/2012 (ΝΟΚ).

Η πρόταση τροποποίησης του ρυμοτομικού από την Τ.Υ. διαφοροποίειται από την παραπάνω πρόταση των αιτούντων και συγκεκριμένα προτείνονται τα παρακάτω,

1. Με την άρση απαλλοτρίωσης που είχε επιβληθεί με το από 12-01-34 Δ/γμα (ΦΕΚ14Α΄/15-01-34) «περί επεκτάσεως του σχεδίου Προαστείου Μοσχάτου» που προβλέπει τη δημιουργία ευρέως κοινόχρηστου χώρου μεταξύ των Ο.Τ. 201,196,195,194 και 202, καθορίζονται οι οικοδομικές και ρυμοτομικές γραμμές για την έκταση που καταλαμβάνει:

α. Το ακίνητο ιδιοκτησίας των κ.κ. Κ….. Α….., Μ…. Α…., Ε….. Α…….,

Γ….. Κ…., Μ….. Κ….. και Α….. Μ……

β. Το ακίνητο ιδιοκτησίας κ.κ. Γ….. Α….. και Ν…. Ε…...

1. Αποχαρακτηρίζεται ο ευρύς κοινόχρηστος χώρος μεταξύ των Ο.Τ. 201,196,195,194 και 202 και μετατρέπεται σε οικοδομήσιμο χώρο και επιβάλλεται προκήπιο πλατους 5,00μ.
2. Σχετικά με τους όρους δόμησης και τις χρήσεις των ακινήτων που καθίστανται οικοδομήσιμα, είναι να καθοριστούν οι ίδιοι όροι δόμησης και οι χρήσεις που ισχύουν στην περιοχή, σύμφωνα με τα προτεινόμενα από το Γενικό Πολεοδομικό Σχέδιο (ΓΠΣ) Δήμου Μοσχάτου. Συγκεκριμένα στον οικοδομήσιμο χώρο επιτρέπονται οι χρήσεις ΒΙΠΑ- ΒΙΟΠΑ, καθώς οι ιδιοκτησίες αυτές βρίσκονται εντός της περιοχής ΒΙΠΑ- ΒΙΟΠΑ της Δ.Κ. Μοσχάτου του Δήμου Μοσχάτου- Ταύρου, σύμφωνα με το ισχύον ΓΠΣ, με την Απόφαση του Υπουργού ΥΠΕΧΩΔΕ με αρ. 45835/2004, ΦΕΚ 1063/Δ/2004 για την « Τροποποίηση του Γενικού Πολεοδομικού Σχεδίου (Γ.Π.Σ) των Δήμων Αθηναίων, Ταύρου, Αγ. Ι. Ρέντη, Μοσχάτου και Πειραιά (Ν. Αττικής)», το οποίο αναφέρεται στην περιοχή που έχει χαρακτηριστεί ως παραδοσιακό τμήμα με το από 17.04.1996 Π.Δ/γμα (ΦΕΚ 510/Δ/1996). Οι χρήσεις που επιτρέπονται είναι σύμφωνα με το άρθρο 8 του ισχύοντος σήμερα Π.Δ 59/2018, με εξαίρεση τις εγκαταστάσεις επεξεργασίας κρεάτων.Σχετικά με τους **όρους δόμησης είναι αυτοί που ισχύουν** με την Απόφαση του Υπουργού ΥΠΕΧΩΔΕ με αρ. 45835/2004, ΦΕΚ 1063/Δ/2004 για την περιοχή και όπως αναγράφονται στο από 10/2021 τοπογραφικό διάγραμμα πρότασης τροποποίησης της Τ.Υ. του Δήμου Μοσχάτου- Ταύρου.

Η πρόταση τροποποίησης των αιτούντων, όπως αυτή αναπτύσσεται στην Τεχνική Έκθεση που την συνοδεύει, διαφοροποιείται ως προς την πρόταση της Τ.Υ.στον χαρακτηρισμό των χώρων καθώς η ιδιοκτησία που προτείνεται από τους αιτούντες να δημιουργηθεί Κ.Χ.- χώρος στάθμευσης, είναι η ιδιοκτησία των κ.κ. Γ….- Ν….. για την οποία αφενός υπάρχει άρση της απαλλοτρίωσης, με συμμόρφωση της διοίκησης σε αυτή, αφετέρου ο Δήμος δεν έχει πρόθεση να αγοράσει τη συγκεκριμένη ιδιοκτησία μετά την απόσυρση της βούλησης του Δήμου για αγορά (Αποφάσεις ΔΣ 18/2019 και 108/2021).

Σχετικά με την δημιουργία Πεζόδρομου μεταξύ των δυο ιδιοκτησιών, για την κάλυψη των εισφορών τους βάση του Ν4315/2014 και με βάση ότι:

* Πεζόδρομος ορίζεται η οδός η οποία χρησιμοποιείται αποκλειστικά από πεζούς   
  και για είσοδο – έξοδο οχημάτων προς και από ιδιωτικούς χώρους στάθμευσης   
  παρόδιων ιδιοκτησιών ως και για οχήματα εφοδιασμού και έκτακτης ανάγκης   
  (Νόμος 2696/1999 «Κύρωση του Κώδικα Οδικής Κυκλοφορίας» ΦΕΚ   
  57/Α/23.03.1999, Άρθρο 2 παρ.2).
* Στους πεζοδρόμους και μέχρι κλίσεως 20%, προβλέπεται ελεύθερη   
  ζώνη με ελάχιστο πλάτος 3,50 m για την προσπέλαση και εξυπηρέτηση   
  οχημάτων εκτάκτου ανάγκης όπως πυροσβεστικά, ασθενοφόρα, οχήματα   
  μεταφοράς ατόμων με αναπηρία κ.λπ. που παραμένει ακάλυπτη καθ’ ύψος σε όλο   
  το μήκος και το πλάτος της (Απόφαση Υπ. ΠΕ.Κ.Α. 52907/28.12.2009 «Ειδικές   
  ρυθμίσεις για την εξυπηρέτηση ατόμων με αναπηρία σε κοινόχρηστους χώρους   
  των οικισμών που προορίζονται για την κυκλοφορία πεζών», ΦΕΚ   
  2621/Β/31.12.2009).

η δημιουργία πεζόδρομου μεταξύ δυο ιδιοκτησιών, οι οποίες και οι δυο έχουν πρόσωπο σε τρεις οδούς, μετά των καθορισμό των οικοδομικών και ρυμοτομικών γραμμών, αντιβαίνει στους όρους καθορισμού χώρου ως πεζόδρομου, καθώς δεν υπάρχει ανάγκη για πρόσβαση μέσω αυτού, σε κάποια ιδιοκτησία. Επιπλέον το προτεινόμενο πλάτος του πεζόδρομου 2,30μ δεν καλύπτει το ελάχιστο πλάτος των 3,50μ για την προσπέλαση και εξυπηρέτηση οχημάτων εκτάκτου ανάγκης.

Έχοντας υπόψη τα ανωτέρω, και επειδή η Διοίκηση σε συμμόρφωση προς τις δικαστικές αποφάσεις περί άρσης απαλλοτρίωσης ακινήτων, οφείλει να προωθεί την τροποποίηση του εγκεκριμένου ρυμοτομικού σχεδίου, παρακαλούμε, για την λήψη σχετικής απόφασης και προώθηση του θέματος άμεσα προς το Δημοτικό Συμβούλιο, προκειμένου να αποφανθεί,

**α.** για την άμεση άρση δέσμευσης της ιδιοκτησίας των κ.κ. Κ…. Α….., Μ….. Α….., Ε…. Α……, Γ… Κ….., Μ…. Κ….. και Α….. Μ….., με τροποποίηση του εγκεκριμένου ρυμοτομικού σχεδίου και αποχαρακτηρισμό του ακινήτου τους, μεταξύ των Ο.Τ. 201, 196, 195, 194 & 202 της Δ.Κ. Μοσχάτου.

**β.** για την τροποποίηση του ρυμοτομικού σχεδίου της Δ.Κ. Μοσχάτου του Δήμου Μοσχάτου- Ταύρου με αποχαρακτηρισμό του χώρου μεταξύ των ΟΤ 201-196-195-194-202 (και για τις δυο ως άνω ιδιοκτησίες) από ευρύ κοινόχρηστο χώρο, μετατροπή τμήματος αυτού σε οικοδομήσιμο χώρο με χρήση «ΒΙΠΑ-ΒΙΟΠΑ» και επιβολή προκηπίου πλάτους 5μ, όπως φαίνεται στο συνημμένο τοπογραφικό διάγραμμα κλίμακας 1:500 συνταχθέν από την Τ.Υ. του Δήμου.

|  |  |  |  |
| --- | --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΣΑΒΒΑΣ ΙΩΑΝΝΗΣ |  | |  | | --- | | Η Διευθύντρια  Τεχνικών Υπηρεσιών & Δόμησης  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ | |

Συνημμένα:

1. Την υπ. αριθμ. 22121/20-11-2019 αίτηση
2. Συνημμένο τοπογραφικό διάγραμμα στην υπ. Αριθμ. 22121/2019 αίτηση
3. Συνημμένη τεχνική έκθεση στην υπ. Αριθμ. 22121/2019 αίτηση
4. Απόφαση Δ.Π, Α6978\_2017
5. Διόρθωση απόφασης Δ.Π. Α2126\_2018
6. Τοπογραφικό διάγραμμα της Τεχνικής Υπηρεσίας